
Ministru kabineta rīkojums Nr. 115
Rīgā 2023. gada 28. februārī (prot. Nr. 12 43. §)
Par Kuldīgas novada pašvaldības nekustamā īpašuma "Eņģeļceļš" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Kuldīgas novada pašvaldības īpašumā esošo nekustamo īpašumu "Eņģeļceļš" (nekustamā īpašuma kadastra Nr. 6260 009 0232) – zemes vienību (zemes vienības kadastra apzīmējums 6260 009 0232) 0,18 ha platībā un būvi "Ceļš Eņģeļkrogs–Ozoliņi – 1. posms" (būves kadastra apzīmējums 6260 009 0196 002) – Kurmāles pagastā, Kuldīgas novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Kuldīgas novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

	Ministru prezidents
	(paraksts*)
	A. K. Kariņš

	Zemkopības ministrs
	(paraksts**)
	D. Šmits


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

